《倅教授判官皆为东湖有赋次韵》
宋代·程公许

交情郁穆两监州，采藻依莲总俊游。
冰洁霜明相并照，渭清泾浊岂同流。
虢堂拟把新题和，锦里还思故事修。
荷荡花溪总幽绝，賸须栽竹柰霜秋。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。